Inte ła notasion muzegałe , ła semimìnema o cuarto ła ze na nota muzegałe sonada co ła durada par a un cuarto del vałor de l'intiero. Ła ze raprezentada da un neuma che ze un sercio o ovale pien con un ganbo ponesto senpre so'l łado drèto e indirisà in alto se se scrive na nota in pozision mełòdega o de tenor indrento a un brano a pì voze e ponesto senpre so'l łado sanco e indirisà in baso se se scrive na nota in pozision de baso o de contralto indrento a un brano a pì voze. Par cuanto revarda ła scritura de na monodia, tute łe note scriveste soto del terso rigo, calsiase ciave muzegałe, łe ga el ganbo indirisà verso l'alto, tute łe note scriveste sora del terso rigo muzegałe del pentagrama, łe ga el ganbo indirisà verso el baso.